Ekskursioon Vilen Künnapu näituse viimasel päeval
#000000
Pühapäeval, 17. aprillil kell 14 viivad arhitekt-kunstnik Vilen Künnapu ja näituse kuraator Indrek Grigor läbi ühisekskursiooni. Näituse viimasel päeval toimuv kunsti- ja arhitektuurimatk pakub ainulaadse sissevaate Künnapu kui Eesti ühe jõulisema loomeisiksuse vaimuilma. Atraktiivse esinejana leiavad Künnapu ülesastumistes alati oma koha nii filosoofilisemad mõtteavaldused kui ka eluterve huumor. Kunstiteadlane Indrek Grigor pakub omalt poolt lisaks kuraatori kriitilisemat pilku näituse ja sellega kaasneva kataloogi koostamispõhimõtetesse, avades telgitaguseid ja tööprotsessi käiku.
#000002
Ühtlasi on võimalik saada autogrammi kaunisse näitusekataloogi (kujundaja Angelika Schneider), mis sel päeval on muuseumi raamatupoes müügil eriti soodsa hinnaga.
#000003
Sissepääs üritustele toimub muuseumipiletiga, eelregistreeruda ei ole vaja.
#000004
Lisainfo: info@arhitektuurimuuseum, tel 625 7000
#000005